**Erzsébetvárosi Piacüzemeltetési Kft.** (székhely: 1072 Budapest, Akácfa utca 42-48., adószám: 25962415-2-42, cégjegyzékszám: 01-09-298784) **Felügyelő Bizottságának Ügyrendje**

A Polgári Törvénykönyvről szóló 2013. évi V. Törvény (továbbiakban: Ptk.) 3:122 § (3) bekezdése és az **Erzsébetvárosi Piacüzemeltetési Korlátolt Felelősségű Társaság** (továbbiakban: Kft.) Alapító Okirata alpján a Kft. Felügyelő Bizottsága (továbbiakban: FB) Ügyrendjét a következőek szerint állapítja meg:

**I.**

**A Felügyelő Bizottság jogállása**

1.) Az FB feladata, hogy a Kft. ügyvezetését az Alapító érdekeinek megóvása céljából ellenőrizze. Feladatkörét és hatáskörét a Ptk. 3:27. §, 3:120. §, az egyéb gazdasági tárgyú jogszabályok és az Alapító döntései határozzák meg.

**II.**

**Általános szabályok**

2.) Az FB tagjainak (továbbiakban: tagok) számát és névsorát a Kft. Alapító Okirata tartalmazza. A tagok névsorát és értesítési címüket a jelen Ügyrend 1. számú melléklete tartalmazza.

3.) A jelen ügyrendet és jövőbeni esetleges módosításait a Kft. Alapítója Képviselő-testületének (továbbiakban: KT) ülése elé kell terjeszteni.

4.) Az FB az 1.) pontban foglaltak szerint, az ügyvezető jelentése alapján megvizsgálja a Kft. gazdálkodását, üzleti kapcsolatait, ügyvitelét, belső információs, számviteli és pénzügyi rendjét, a belső szabályzatait és végrehajtásukat – megtárgyalja és véleményezi a Kft. éves üzleti tervéről, éves beszámolójáról, ügyvezető prémium megállapításáról, és annak értékeléséről szóló javaslatot.

**III.**

**A Felügyelő Bizottság elnöke, tagjai**

5.) A FB saját tagjai közül az alakuló ülésén elnököt választ. Az elnök személyére bármely tag javaslatot tehet. A szavazást a legidősebb tag (korelnökként) bonyolítja le. Az elnök megválasztásához a tagok egyszerű szótöbbségű szavazata szükséges.

6.) Az elnök megbízatásának lejártát megelőző tizenöt napon belül, vagy a visszahívása esetén a visszahívást követően soron kívül, legkésőbb 3 munkanapon belül, új elnököt kell választani.

7.) Az FB tagja köteles részt venni az FB munkájában.

8.) A tagsághoz kapcsolódó jogok és kötelességek csak személyesen gyakorolhatók, illetve teljesíthetők.

9.) Az FB tagja tagságáról az FB ülésen mondhat le. Az elnöki megbízatásról való lemondást is az FB ülésén kell bejelenteni.

10.) Az FB tagja a soron következő FB ülésén köteles bejelenteni, ha más gazdasági társaság felügyelő bizottságának tagjává választották.

11.) Az FB tagja, ha az FB határozata vagy valamely döntése ellen tiltakozik, ezt kifejezett nyilatkozatban az FB ülésén közölheti, amelyet az ülés jegyzőkönyvébe kell foglalni.

**IV.**

**A Felügyelő Bizottság működése**

12.) Az FB feladatainak teljesítése érdekében:

- Ülésein megtárgyalja a KT elé terjesztett javaslatokat, továbbá a KT ülés tartása nélkül az Alapítónak megküldött határozat-tervezeteket, a 4. pontban szereplő ügyvezetői jelentéseket.

- Szükség esetén a Kft. költségére szakértőt kér fel a Kft. működésének, gazdálkodásának megvizsgálására, ellenőrzésére.

- Helyszíni bejárásokon tájékozódik a Kft. tevékenységi körébe tartozó tevékenységek végzéséről, a vagyontárgyak állapotáról, kezelésükről, a belső szabályzatok érvényesítéséről.

13.) Az FB üléseit a munkaprogramja alapján, lehetőleg negyedévente, illetve szükség szerint tartja. Az ülést össze kell hívni:

- az FB tagja kérésére,

- a KT ezt előíró határozata esetén

- az ügyvezető kérésére

- a könyvvizsgáló kérésére, továbbá

- könyvvizsgálói jelentés kézhezvétele esetén

a kezdeményezés, jelentés, kérés kézhezvételétől számított nyolc napon belül.

14.) Az FB üléseit az elnök hívja össze. Az ülésre szóló meghívót írásban, az ülés helyének, időpontjának és a javasolt napirend feltüntetésével, az egyes napirendi pontokhoz tartozó írásbeli előterjesztésekkel együtt, az ülést megelőzően legalább négy nappal a tagoknak és a meghívottaknak meg kell küldeni.

15.) Ha az ülésen tárgyalandó témák egyben a KT ülés elé kerülő előterjesztések, az ülés időpontját úgy kell kitűzni, hogy a KT ülésének időpontját legalább tíz nappal megelőzze.

16.) Az FB ülésére meghívható:

a.) az Alapító polgármestere, vagy az Alapító által kijelölt személy,

b.) az ügyvezető,

c.) a könyvvizsgáló,

d.) a Kft. jogi képviselője,

e.) a jegyző,

f.) ha valamely napirendi pont szakértői jelentést tartalmaz, a jelentést készítő szakértőt,

g.) azokat a személyek, akiknek jelenlétét az elnök vagy legalább az FB két tagja szükségesnek tartja.

17.) Az FB nyilvános vagy zárt ülést tart. A nyilvános ülésen részt vehetnek a 16.) pontban felsorolt személyek, illetve azok, aki(ke)t az FB valamely tagja javasol és legalább két tagja megszavaz. Az FB – egyszerű szótöbbséggel hozott határozatával – zárt ülést rendelhet el, illetőleg egyes napirendi pontok, vagy azok egy részének zárt ülésen történő megtárgyalásáról dönthet. Ennek akkor van helye, ha a Kft. stratégiai érdekei megkívánják, hogy a napirend témája, a vita és a határozat csak kellő időben kerüljön nyilvánosságra. A zárt ülésen kizárólag az FB tagjai, az előterjesztő, valamint azok vehetnek részt, akiknek részvételét az FB egyszerű szótöbbséggel jóváhagyja.

18.) Az FB ülése akkor határozatképes, ha azon az FB 3 tagja jelen van.

19.) Ha az ülés határozatképtelen, azt újból haladéktalanul, legkésőbb 3 munkanapon belül, össze kell hívni. Ebben az esetben a már megküldött előterjesztéseket újból megküldeni nem kell.

20.) Az FB ülését az elnök, megválasztását megelőzően a tagok által egyszerű szótöbbséggel kijelölt tag vezeti. Az ülés megkezdésekor az elnök megállapítja, hogy az FB határozatképes-e, majd javaslatot tesz az ülés napirendjére a meghívóban foglaltak, és esetlegesen – meghívásuk esetén - 16. a.)-16. g.) pontokban felsorolt személyek javaslata alapján. A napirend elfogadásáról az FB dönt.

21.) A napirendi pontok elfogadását követően azonnal meg kell kezdeni a napirendi pontok tárgyalását, melynek során a meghívott személyeknek tanácskozási joguk van. Minden FB tagnak – kérésére – szót kell adni. Törekedni kell arra, hogy az egyes napirendi pontok megtárgyalása szakszerű, tárgyszerű legyen. A kisebbségi véleményeknek is – korlátozás nélkül – helyt kell adni és ezeknek az ülés jegyzőkönyvében is hitelesen tükröződni kell. A meghívottak és szakértők a vitában az elnök kérésére fejtik ki véleményüket. A hozzászólások lezárása után az FB elnöke összefoglalja a vitát. Ha a vita alapján szükséges, módosítja, újrafogalmazza a határozati javaslatokat. A határozati javaslatnak egyértelműnek, szakszerűnek, világosnak és konkrétnak kell lennie.

22.) A napirendi pontok tárgyalása között az elnök szünetet rendelhet el.

23.) Az FB döntéseit egyszerű többséggel, nyílt szavazással hozza. A szavazat lehet „igen”, „nem” vagy „tartózkodás”. Az egyes napirendi pontokkal kapcsolatos határozati javaslatokat az elnök külön-külön bocsátja szavazásra és minden szavazás után megállapítja a szavazatok számát, arányát és ennek alapján a határozati javaslat elfogadását vagy elutasítását.

Szavazategyenlőség esetén a vitát újra meg kell nyitni és a vita lezárását követően a szavazást meg kell ismételni. Amennyiben az ismételt szavazáson is szavazategyenlőség áll fenn a döntést a Bizottság elnapolja, amennyiben a vita ismételt megnyitását valamely tag nem indítványozza.

24.) Ha valamely FB-tag kéri, kérésre minden esetben titkos szavazást kell tartani. A szavazólapokat a jegyzőkönyvvezető készíti el. A szavazólapot kitöltés után a szavazó borítékba teszi és átadja az elnöknek. Minden szavazólap leadása után a szavazatokat az elnök ismerteti és állapítja meg a szavazás eredményét.

25.) A napirend tárgyalását követően az ülésen jelenlévők az ügyvezetőhöz, a könyvvizsgálóhoz, az FB elnökéhez kérdéseket intézhetnek, akik arra kötelesek válaszolni az ülésen, vagy legkésőbb az ülést követő 15 napon belül írásban.

26.) A jelenlévők más bejelentéseiket (lemondás, határozatot, intézkedés elleni tiltakozás, stb.) az ülés végén tehetik meg ( az egyebek napirendi pont keretében, esetleg az után).

27.) Az FB ülésről – nyolc napon belül – jegyzőkönyv készül, mely tartalmazza:

a.) az ülés helyét, időpontját,

b.) a jelenlévőket,

c.) a jóváhagyott napirendet,

d.) napirendi pontként a kérdések, hozzászólások tartalmát,

e.) a szavazás számszerű eredményét és a hozott határozatokat (más döntéseket),

f.) a kisebbségben maradt véleményt,

g.) a napirend után elhangzott kérdéseket, válaszokat,

h.) az ülésen tett bejelentéseket, nyilatkozatokat, tiltakozásokat.

Az ülésről hangfelvételt kell készíteni, melyet legalább öt évig meg kell őrizni. A jegyzőkönyvhöz mellékelni kell a jelenléti ívet, a meghívót, az írásbeli előterjesztéseket és az ülésen ismertetett, de írásban benyújtott nyilatkozatokat.

Az FB zárt üléséről külön jegyzőkönyv készül, melybe – az FB tagjain kívül – kizárólag az Alapító képviselője, és az FB elnöke által meghatározott személyek tekinthetnek be.

A jegyzőkönyvet a jegyzőkönyvvezető és az elnök írja alá. A jegyzőkönyv szövegét az aláírást követően – elektronikus formában meg kell küldeni az FB tagjainak.

28.) Az FB határozatait 1-től kezdődő sorszámmal, a meghozatal évének és FB h. jelölés feltüntetésével kell ellátni és nyilvántartani. A nyilvántartásról és az FB működéséhez szükséges ügyviteli feladatok ellátásáról az ügyvezető gondoskodik.

29.) Ha az FB a Kft. alapító okiratának, KT határozatának megsértését, jogszabálysértést, a Kft. érdekeibe ütköző intézkedést, mulasztást, visszaélést tapasztal:

- 3 munkanapon belül felhívja az ügyvezetőt a szabályszegés, jogsértés, érdeksérelem azonnali megszüntetésére, illetve a megszüntetéshez szükséges intézkedések megtételére, továbbá a Kft. érdekeinek érvényesítéséhez más intézkedés megtételére,

- súlyosabb esetben, vagy az ügyvezetés érintettsége esetén értesíti az Alapítót.

31.) Az Alapító értesítéséhez az FB határozatát és szükség szerint az azt alátámasztó dokumentumokat is mellékelni kell.

32.) Az FB tevékenysége során felmerülő költségeket a Kft. finanszírozza.

33.) A jelen ügyrendet az elfogadást követően haladéktalanul alkalmazni kell, szövegét a Felügyelő Bizottság tagjai aláírásukkal hitelesítik.

A jelen Felügyelő Bizottság mandátuma 2018. 06. 30. napjáig szól, annak tagjai:

Szokol András Tibor

Kató Alpár

Nagy László Csaba

Budapest, 2017. október \_\_\_.

Jelen Ügyrend elfogadásra került a Képviselő testület \_\_\_\_\_\_\_\_\_\_\_\_\_. számú határozatával.

\_\_\_\_\_\_\_\_\_\_\_\_\_\_\_\_\_\_\_

Szokol András Tibor

FB tag

\_\_\_\_\_\_\_\_\_\_\_\_\_\_\_\_\_\_\_

Kató Alpár

FB tag

\_\_\_\_\_\_\_\_\_\_\_\_\_\_\_\_\_\_\_

Nagy László Csaba

FB elnök

**Felügyelő Bizottságának Ügyrend 1. számú melléklete**

*Név* *Elérhetőség (tel, email)*

Szokol András Tibor 20/364-1183; cirbi666@gmail.com

Kató Alpár kato.alpar@jobbik.hu

Nagy László Csaba 20/945-1755; nagylc@icloud.com